11.10.12

**קהילה בונה תרבות- תרבות בונה קהילה**

**נייר עמדה לקראת דיון בנושא.**

**ביסוס הקשר בין הפעילות התרבותית לבין חיי הקהילה ישפיע על איכות חיי הקהילה.**

יש חשיבות לעיצובו ופיתוחו של הישוב כקהילה יהודית חופשית רב דורית ובת קיימא, בעלת מאפייני זהות תרבותיים ייחודיים, שמקורם במורשת ישראל,'ביצירה העברית ישראלית, במסורת הציונית החלוצית ובערכים אנושיים כלליים שביסודם שוויון ערך האדם וזכותו לכבוד ולחירות.

הקהילה, הקהילה, כחברה יהודית המבוססת על רציפות וחידוש תשתמש בתרבות כאמצעי לגיבוש זהותה וחיזוק לכידותה.

חיי התרבות בישוב יהיו מבוססים על מפגשים חברתיים וקהילתיים, בהם יבוא לידי ביטוי ציון שבתות, חגים ומועדים, שמקורם בלוח העברי וכאלה שנבחרו מתוך הלוח הכללי. כך גם קיום טקסי חיים ואירועים המשמרים ומחדשים את המסורת המקומית ואת היצירה העצמית.

יש להדגיש את החיבור לנוף, לסביבה, לעונות השנה, לתולדות הישוב, לחקלאות ולתכנים נוספים, שעיצבו במהלך השנים את דמותה ואורחות חייה של הקהילה על רבדיה השונים והוו גם בסיס לפיתוחה של מערכת תרבות אזורית משותפת ומשתפת.

 קהילה תחתור לבניה ולמימוש פעילות תרבותית סדירה ענפה ומגוונת, שתקיף ככל שניתן את כלל הציבור, תביא לכלל ביטוי את עמדותיו השונות ותהווה שדה פעולה לכוחות יצירה פנימיים.

**הדרך להשגת המטרות:**

א. יצירת שיח פנימי משתף ומתמשך בשאלות תרבותיות,,רעיוניות וארגוניות, שיביא ליצירת תכנית משותפת ומוסכמת ונכונות להקצאת האמצעים הנדרשים למימושה.

ב. בניית מערך ארגוני מתאים שבראשו, אם כחבר בהנהלת הקהילה או במזכירות החברתית, רכז תרבות ממונה או נבחר, במשרה מוגדרת מבחינת ההיקף והתקציב, על פי תכנית עבודה מקובלת וידועה מראש וכן ועדת תרבות ונאמני תרבות בצדה.

ג.למידה מובנית לפעילים נאמני התרבות במוסדות מתאימים, לצורך העמקת הידע ולפיתוח היכולות הנדרשות לקידומה של תרבות קהילתית איתנה.

ד. הקמת גופי פעילות, כלים, מתקנים ומקומות מפגש לקבוצות וגם לכלל הציבור לצורך קיומה של פעילות תרבותית סדירה בתנאים ראויים.

ה. ניצול פוטנציאל ועידוד אמנים ויוצרים מקומיים לפעילות תרבותית בישוב.

ז. שילוב בני הנוער בעשייה בפעילויות התרבות הקהילתיות באמצעות (ולא רק) הצוות הבלתי פורמאלי.

1. **מבנה אירגוני.**

**(**דיון על ההצעה במטרה ליצור הסכמה לגבי המבנה.**)**

**מבנה אירגוני**:

רכז/ת תרבות (הגדרת תפקיד והיקף משרה בשכר.)

 הנהלה פעילה – 2-3 אנשים (מתנדבים).

 הנהלה רחבה – (ראשי צוותי החגים, מפעילי גופי התרבות הקבועים- מתנדבים).

 צוותי אד-הוק לאירועים מיוחדים.(מתנדבים)

 צוות לוגיסטי

**תחומי אחריות של רכז הצוות:**

\*אחראי על בניית תוכנית עבודה שנתית מקושרת תקציב ואישורה בפני מוסדות וחברי הקהילה.

\*איש קשר בין פעילי התרבות בישוב לוועד הישוב ולמזכיר הקהילה). (אישורים, תקציבים מיוחדים, נושאים טכניים וכו'.)

\*כתובת ליזמויות בתחום התרבות.

\*אחראי על ניהול מחסן הציוד של התרבות.